เพลงใหม่
หลังจากปีที่แล้วงดจัดงานวันพนักงานแบงก์ชาติเพราะติดการชุมนุมทางการเมือง ปีนี้การจัดงานเลยคึกคักเป็นพิเศษ ประสาร ไตรรัตน์วรกุล ผู้ว่าการแบงก์ชาติ และผู้บริหารนับสิบชีวิต ขึ้นเวทีไปร่วมกันขับร้องเพลง &#8220;ศรัทธา มุ่งมั่น สัญญา&#8221;&nbsp; ซึ่งเป็นเพลงประจำแบงก์ชาติที่แต่งขึ้นมาใหม่ เปิดซิงให้พนักงานได้ฟังกันในวันนั้น
29 ต.ค. 2565

หลังจากปีที่แล้วงดจัดงานวันพนักงานแบงก์ชาติเพราะติดการชุมนุมทางการเมือง ปีนี้การจัดงานเลยคึกคักเป็นพิเศษ ประสาร ไตรรัตน์วรกุล ผู้ว่าการแบงก์ชาติ และผู้บริหารนับสิบชีวิต ขึ้นเวทีไปร่วมกันขับร้องเพลง “ศรัทธา มุ่งมั่น สัญญา”  ซึ่งเป็นเพลงประจำแบงก์ชาติที่แต่งขึ้นมาใหม่ เปิดซิงให้พนักงานได้ฟังกันในวันนั้น
เพลงนี้ได้มือดีอย่าง “ประภาส ชลศรานนท์” มาเขียนเนื้อร้องให้  “จักรพัฒน์ เอี่ยมหนุน” เป็นผู้แต่งทำนองและเรียบเรียงเสียงประสาน ส่วนศิลปินต้นแบบที่ขับร้องเพลงนี้ให้คือ “พิษณุ นิ่มสกุล” และ “รัดเกล้า อามระดิษ” 
ความหมายของเนื้อเพลงช่างกัดเซาะร่องใจ “สู้ด้วยใจไม่เหนื่อยล้า ด้วยศรัทธาไม่หวั่นไหว ยึดถือความถูกต้องเอาไว้ ใจของเราไม่เคยจะหมดแรง แสงสว่างปลายทางนั้น จะต้องฝ่าฟันไปให้ถึง แม้ล้มลงก็จะฉุดดึง จับมือกันส่งไปให้ถึงซึ่งยังจุดหมาย”  น่าจะทำให้พนักงานแบงก์ชาติกว่า 3,600 ชีวิต ร้องไปตื้นตันไป
แต่ทีเด็ดของงานอยู่ที่การแสดงชุด Happiness Show ที่คณะผู้บริหารระดับสูง อาทิ ไพบูลย์ กิตติศรีกังวาน ผ่องเพ็ญ เรืองวีรยุทธ ทองอุไร ลิ้มปิติ  และอีกหลายคน ลุกขึ้นมาเต้นเวทีแทบถล่ม เรียกเสียงกรี๊ดสนั่นวังเลยเชียว